**Asrorbekbek Kenjayev** (2004-yil 15-iyulda Buxoro viloyati Gʻijduvon tumanida tugʻilgan) — oʻzbek futbolchisi, „Neftchi" klubi va Oʻzbekiston U20 futbol terma jamoasi darvozaboni.

Biografiyasi va karyerasi
-------------------------

### Ilk yillari

**Asrorbekbek Kenjayev** 2004-yil 15-iyulda Buxoro viloyati Gʻijduvon tumanida tugʻilgan. U „Spartak Toshkent" futbol akademiyasi bitiruvchisi hisoblanadi. 2021-yilda u Toshkentning „Lokomotiv" jamoasiga, 2022-yilda esa „Chigʻatoy" klubida harakat qilgan. 2023-yilga kelib Kenjayev „Neftchi" klubiga koʻchib oʻtdi. Asrorbek Kenjayevning transfermarktdagi narxi 50 ming yevroni tashkil etadi (2023-yilgi maʼlumot).

### Lokomotiv Toshkent safida

Asrorbek Kenjaev 2021-yilda (16 yoshida) „Lokomotiv" klubi safiga kelib qoʻshildi. Jamoa safida 9 ta oʻyinda maydonga tushdi va bundan tashqari yoshlar jamoasida ham koʻplab oʻyinlar oʻtkazdi.

### Chigʻatoy safida

2022-yilda „Chigʻatoy"ga transfer boʻldi. Kenjayev jamoa safida Oʻzbekiston Kubogida 1 ta oʻyinda, Birinchi Liga musobaqasida 11 ta oʻyinda maydonga tushgan.

Terma jamoadagi faoliyati
-------------------------

Asrorbek Kenjayev 14 yoshidan boshlab terma jamoaga muntazam chaqirilishni boshlagan. Futbolchi U-14 ,U-15, U-16, U-17, U-18, U-19 va U-20 Oʻzbekiston terma jamoalarida harakat qilgan.

2022-yilning 15-avgustida Oʻzbekiston U-19 terma jamoasiga chaqiruv olgan va Yaponiyada boʻlib oʻtgan „SBS Cup" turnirida ishtirok etgan. „SBS Cup" turnirida Urugvay U-19 terma jamoasi, Yaponiya U-19 terma jamoasi va Shizuoka U-19 jamoalariga qarshi oʻyinlarda maydonga tushib, turnir gʻolibligini qoʻlga kiritgan. Asrorbek Kenjayev Oʻzbekiston U-19 terma jamoasi bilan 2022-yilning 10-sentyabrdan 18-sentyabrgacha Saudiya Arabistonida boʻlib oʻtgan U-20 Osiyo Kubigi saralash oʻyinlarida qatnashgan. Bu bosqichda Saudiya Arabistoni U-20 terma jamoasi, Xitoy U-20 terma jamoasi, Maldiv U-20 terma jamoasi va Myanma U-20 terma jamoalariga qarshi oʻyinlarda maydonga tushgan. Jamoa guruhda 12 ochko toʻplagan holda 1 oʻrinni egallagan.

„SBS Cup" va „U-20 Osiyo Kubogi" saralash oʻyinlarida oʻzini yaxshi koʻrsatganligi uchun Ravshan Haydarovning eʼtiborini qozondi va Oʻzbekiston U-20 terma jamoasidan chaqiruv oladi. Asrorbek Oʻzbekiston U-20 terma jamoasi bilan 2022-yilning 28-noyabr kuni Qirgʻiziston U-20 terma jamoasiga qarshi oʻyinda oʻzining debyut oʻyinini oʻtkazdi.

Asrorbek Kenjayev Oʻzbekiston U-20 terma jamoasi bilan birgalikda 1-18-mart kunlari boʻlib oʻtgan U-20 Osiyo Kubogida chempion boʻlib, Jahon chempionati yoʻllanmasini qoʻlga kiritdi. Oʻzbekiston U-20 terma jamoasi bilan Argentinada boʻlib oʻtgan U-20 Jahon chempionatiga tayyorgarlik jarayonida Braziliya va Dominikan Respublikasi yoshlar terma jamoalariga qarshi oʻyinlarda maydonga tushdi.

Kenjayev Argentinada boʻlib oʻtgan FIFA U-20 Jahon Chempionatida Gvatemala U-20 va Isroil U-20 terma jamoalariga qarshi muhim oʻyinlarda maydonga tushdi.

Faoliyatidagi statistikasi
--------------------------

|  |
| --- |
| **Oʻzbekiston milliy terma jamoasida** |
| **Yil** | **Oʻyinlar** | **Oʻtkazib yuborilgan gollar** |
| **2022-yil** | **6** | **5** |
| **2023-yil** | **8** | **4** |
| **Jami** | **14** | **9** |

Yutuqlari
---------

**Oʻzbekiston U19**

* · SBS Cup gʻolibi: 2022

**Oʻzbekiston U20**

* · AFC Osiyo kubogi: 2023

Manbalar
--------

1. ↑  „"Нефтчи" Ўзбекистон U-20 термаси дарвозабони билан шартнома тузди". 2023-yil 4-avgustda asl nusxadan arxivlangan. Qaraldi: 2023-yil 4-avgust.

Havolalar
---------

* Asrorbek Kenjayev OʻzPFL sayti
* Asrorbek Kenjayev Transfermarkt sayti
* Asrorbek Kenjayev Soccerway sayti

| * k
* m
* t
Neftchi (futbol klubi)  – hozirgi tarkib |
| --- |
| 
* 1 Ergashev (D)
* 2 Joʻraboyev
* 3 Jumaboyev
* 4 Ciger
* 7 Jaloliddinov
* 8 Carp
* 9 Norchayev
* 10 Norxonov
* 11 Qahramonov
* 14 Muxtorov
* 16 Kenjayev (D)
* 17 Qodirqulov
* 18 Roman
* 19 M. Gʻofurov
* 20 A. Gʻofurov
* 21 Ubaydullayev
* 23 Turopov
* 24 G‘. G‘ulomov
* 28 Oblaqulov
* 35 Quvvatov (D)
* 45 Toʻrayev (D)
* 66 Valiyev
* 55 Safarov
* 70 A. Gʻulomov
* 77 Toshmirzayev
* 99 Nsungusi
* Murabbiy: Vitaliy Levchenko

 |

| * k
* m
* t
Oʻzbekiston tarkibi – FIFA U-20 Jahon chempionati 2023 |
| --- |
| 
* 1 Nemanov
* 2 Poʻlatov
* 3 Xusanov
* 4 Ashurov
* 5 Turdimurodov
* 6 Oʻrozov
* 7 Xoldorxonov
* 8 Asqarov
* 9 Neʼmatjonov
* 10 Rahmonaliyev
* 11 Esanov
* 12 Kenjayev
* 13 Abdurahmatov
* 14 Fayzullaev
* 15 Ortiqboyev
* 16 Rahmatullayev
* 17 Abdurazzoqov
* 18 Akromov
* 19 Axrorov
* 20 Muhammadjonov
* 21 Boymurodov
* Coach: Xaydarov

 | Oʻzbekiston |